aké staré môže byť vyjadrenie k projektovej dokumentácii, ktoré je potrebné priložiť k objednávke na zriadenie (rekonštrukciu) vodovodnej prípojky, prípadne montáž vodomeru?
vyjadrenie severoslovenské vodárne a kanalizácie, a.s.  je platné spravidla 2 roky. po strate platnosti vyjadrenia je žiadateľ povinný pred realizáciou prípojok požiadať o nové vyjadrenie, resp. o predĺženie platnosti pôvodného vyjadrenia. predĺženie platnosti vyjadrenia je spoplatnené podľa platného cenníka výkonov a služieb.
vlastník nehnuteľnosti – investor vodovodnej prípojky zabezpečuje :
zemné práce
vodomernú šachtu
naša spoločnosť zabezpečí:
montáž vodomeru (vlastníkom vodomeru je naša spoločnosť)
napojenie vodovodnej prípojky na verejný vodovod.
k termínu realizácie pripojenia na vodovod/kanalizáciu musí mať žiadateľ vykopanú ryhu dostatočnej hĺbky a šírky od verejného vodovodu, resp. verejnej kanalizácie po vodomernú, resp. revíznu kanalizačnú šachtu. v prípade, že nebude mať zákazník pripravenú ryhu k termínu dohodnutého pripojenia, je povinný uhradiť náklady za zbytočný výjazd našich pracovníkov.
paušálny poplatok za zriadenie prípojky, hodinové zúčtovacie sadzby a doprava sú uvedené v platnom cenníku výkonov a služieb. k uvedenej sume je potrebné pripočítať cenu za materiál.